Είναι ώρα να ομολογήσουμε το πασιφανές. Πως πολλοί καθηγητές των δημοσίων σχολείων, Γυμνασίων και Λυκείων που χαρακτηρίζονται από άκρατη αριστεροφροσύνη και κομματισμό, είναι συνυπεύθυνοι με την εξουσία για την αποπνευματοποίηση των μαθητών, την απομυθοποίηση των ηρώων και το ξέφτισμα ιερών εννοιών όπως το ''έθνος'', η ''πατρίδα'', η ''θρησκευτική πίστη'' και η ''φιλοπατρία''. Δε θα ήταν υπερβολή μάλιστα αν λέγαμε ότι ήταν έτοιμοι από καιρό για να αποδεχθούν τις παραμορφωτικές αυτές ''μεταρρυθμίσεις'' και επιχαίρουν γιατί ''δικαιώθηκαν'' μέσα απ' τα Γαβρόγλεια καινά δαιμόνια που έσπειρε ο ανεκδιήγητος Υπουργός στην Ιστορία. Με βάση αυτά απαξιώνεται το ηρωικό παρελθόν σπουδαίων προσωπικοτήτων της και εξοβελίζονται απ' τα σχολεία τα επιτεύγματα των κλασικών χρόνων και του Μεγάλου Αλεξάνδρου... Όλα αυτά πρέπει να τα σταματήσει άμεσα η επόμενη κυβέρνηση, όπως και τον εθνικό νεο-ραγιαδισμό, που προσπαθούν εδώ και τρία χρόνια να εμπεδώσουν στους περήφανους Έλληνες οι άθλιοι κυβερνώντες...